b'\n_START_ARTICLE_\nCatonis Disticha\n_START_PARAGRAPH_\nCatonis Disticha eller Catos distikoner eller rett og slett som \xc2\xabCato\xc2\xbb, er en latinsk samling av moral- og visdomsordtak som ble skrevet av ukjent romersk forfatter navngitt som Dionysius Cato fra 200- eller 300-tallet e.Kr. Distikon betyr versepar som best\xc3\xa5r av heksameter og pentameter. Verket kalles stundom for Catos visdomsord._NEWLINE_Verket var den mest popul\xc3\xa6re skoleboken i middelalderen for \xc3\xa5 l\xc3\xa6re latin, priset ikke bare som en latinsk tekstbok, men ogs\xc3\xa5 som et moralsk kompass. Catonis Disticha var i vanlig bruk som et l\xc3\xa6remiddel i latin helt fram til 1700-tallet, og ble blant annet brukt av amerikaneren Benjamin Franklin. Verket var en av de kjente b\xc3\xb8kene i middelalderen og ble oversatt til mange spr\xc3\xa5k.'